Иваново облаçĕ
Иваново облаçĕ () — Раççейĕн тĕп пайĕнче вырнаçнă облаçĕ. Тĕп хули — Иваново. Мускавран Ивановăна 318 км.

Географи 
Облаç территорийĕ: . Юнашар çĕрсем: Ярославль, Улатимĕр, Кострома тата Чулхула облаçĕсем.Облаç Раççейăн Ервопă пайĕн варринче, Атăлпа Клязьма хушшинче вырнаçнă. Çурçĕртен кăнтăралла - 158 км, хĕвелтухăçĕнчен хĕвеланăçне - 230 км.

Истори 
1918 çулхи утă уйăхĕн 20-мĕшĕнче Иваново-Вознеснск кĕперен тĕп хули пулса тăрать. Унта Кострома кĕпернинчи Кинешма, Юрьевец уесчĕсем туллинех тата Нерехта уесчĕн пайĕпе Улатимĕр кĕпернинчи Шуй уесĕпе Ковровпа Суздаль уесĕсен пайĕсем кĕреççĕ.
1929 çулхи чӳкăн 14-мĕшĕнче революциченхи Улатимĕр, Кострома, Ярославль кĕпернисене пĕрлештерсе Иваново промăçлăх облаçне тăваççĕ. Кунта 5 миллиона яхăн çын пурăннă. Продукци хакĕпе ку облаç Мускавпа Ленинградран кăна кая юлнă. Кунта пĕтем союзри 49 % хут, 77 % йĕтĕн пир-авăрне тунă. Облаçра 65 хулапа поселок пулнă, весем хушшинче  Иваново-Вознесенск, Ярославль, Улатимĕр, Кострома, Рыбинск, Ковров.

Демографи 
 Халăх йышĕ 1079,6 пин çын ( 2008 кăрлач) (1114,9 — 2005). 
 Йышлăх : 50,4 çын/км² ( 2008 кăрлач) (51,1 — 2005).
 Хулара пурăнакансем: 80,8 % ( 2008 кăрлач).

Административла пайлани 
Облаçре 21 район, 4 хула районĕ (Иваново хулинче — Ленин, Совет, Октябрь, Фрунзе), облаçе пăхăнакан 6 хула, района пăхăнакан 11 хула тата 31 рабочи поселокĕ.

Çавăн пекех пăхăр

Каçăсем 
 Иваново облаçĕн правительствин сайчĕ 
 Иваново облаçĕн википедийĕ
 Иваново Афиши 
 Иваново облаçĕ "Вся Россия" справочник-каталогра  
 Иваново облаçĕн администрацин сайчĕ 
 Ивановопа  Иваново облаçĕн предпритисем